google/wiki40b huggingface dataset:
Emanuel Desperados

Emanuel Desperados er en fiktiv gorilla skapt av Kjell Aukrust. Emanuel Desperados er født i Belgisk Kongo i 1928 og ble hentet til Slidre Dampysteri som meieriassistent av meieribestyrer Ollvar O. Kleppvold. Desperados lanserte der beintråkket geitost – uberørt av menneskehender.
Emanuel Desperados har en rolle i filmen Flåklypa Grand Prix, der stemmen er ved Harald Heide-Steen jr.
Vertshuset Jamaica (hørespill)

Handling

Året er 1810 og den unge, foreldreløse Mary Yellan kommer for å bo hos tanten og onkelen på vertshuset Jamaica i Cornwall, det ville, forblåste landskapet på Englands vestkyst. Onkelen viser seg raskt å være en grusom tyrann og på vertshuset vanker det bare typer av den mest tvilsomme sort. Mary innser at stedet er åsted for en rekke grufulle hemmeligheter.
Stuert

En stuert er den som har ansvar for mannskapsforpleiningen og innkvarteringen om bord i et handelsskip. Uttrykket er overtatt fra engelsk steward.
Dersom skipet og mannskapet er lite, er det stuerten som lager maten til alle. Han eller hun steller, rydder og vasker hele båten innvendig foruten lugarer i nedvasken på slutten av en tur.
Stuerten er den som har ansvaret for slappkisten, og kan også ha ansvar for hyreregnskapet.
Under større forhold er stuerten mellomleder med proviant- ,kokke-, messe- og renholdstjenesten som sitt hovedområde. På passasjerskip kan arbeidsdelingen bli annerledes, siden passasjertjenestene regnes som en form for hotell- og restaurantdrift.
Jugra Khanty-Mansijsk

Jugra Khanty-Mansijsk (russisk: Хоккейный клуб Югра Ханты-Мансийск) er en ishockeyklubb som hører hjemme i Khanty-Mansijsk i det vestlige Sibir i Russland. Klubben spiller fra 2018 i Vyssjaja khokkejnaja liga, etter å ha spilt i Kontinental Hockey League mellom 2010 og 2018.
Oriaethus

Utseende

En kort og kraftig trebukk, hannens antenner er omtrent tre ganger så lange som kroppen. Oversiden er ganske knudrete, pronotum har en kraftig pigg midt på hver side.

Utbredelse

Slekten er utbredt i Sør-Afrika.
Hans Friderichs

Liv og virke

Etter gymnaset (Abitur) i 1950 studerte han jus i Marburg, Graz og Mainz. I Marburg ble han medlem av Corps Teutonia. Han ble dr. juris i 1957, og var inntil 1963 forretningsfører for industri- og handelskammeret i Rheinhessen i Bingen. 
Etter mordet på Jürgen Ponto i Dresdner Bank, utført av RAF-terrorister, gikk Friderichs 1977 inn i styret i banken.

Folkevalgt

Friedrichs var inntl 1964 medlem av landkretsens folkevalgte forsamling i Bingen, og var der leder av FDP-fraksjonen. Han var fra 1965 til 1969, og fra 1972 til 1977 medlem av Forbundsdagen.

Offentlige verv

Friedrichs ble i 1969 av den daværende ministerpresident i Rheinland-Pfalz Helmut Kohl,utnevnt til statssekretær for landbruk, vindyrking og skogbruk. Han fortsatte i vervet også etter at FDP gikk ut av den daværende CDU/FDP-koalisjon i landdagen.  
Etter valget i Tyskland i 1972 ble han Tysklands næringsminister i Willy Brandts andre regjering. Han beholdt vervet også i Helmut Schmidts første og andre regjering, men gikk i 1977 overraskende av, og ble medlem av styret i Dresdner Bank.
Utrum

Utrum (latin, norsk: felleskjønn) er et grammatisk kjønn som finnes i dansk, norsk (riksmål, moderat bokmål samt bergensk dialekt), svensk og nederlandsk, og er en felles form for maskulinum og femininum. Det andre grammatiske kjønnet på disse språkene er nøytrum.
I middelalderen hadde svensk og dansk skille mellom maskulinum og femininum. Kjønnet oppstod gjennom et sammenfall av maskulinum og femininum trolig på grunn av lydlig sammenfall og en generell tendens til morfologisk forenkling. I enkelte andre indoeuropeiske språk har grammatikken forenklet seg på andre måter, ved at nøytrum (intetkjønn) har gått ut av bruk (for eksempel i de romanske språk og i litauisk).
Minutoplia

Utseende

Ganske små, tettbygde, blanke, brunsvarte oldenborrer, dekkvingene kan være rødbrune. Kroppsformen er nokså kort og bred. Kroppen er kledt med korte, oppstående, hårlignende skjell. Beina er kraftige som vanlig hos Hopliinae.

Utbredelse

Slekten er endemisk for Madagaskar.
Odontolabis wollastoni

Utseende

En stor (hannen 41-78 millimeter), bred og kraftig, blankt svart hjortebille, dekkvingene vanligvis med brungule ytterkanter. Hannen har stort hode og forstørrede kjever, disse kan være lange og krumme eller korte og brede, men er alltid forholdsvis kraftige hos denne arten. Kjevene har gjerne flere kraftige tenner på innersiden, men mønsteret varierer mye og er ofte nokså ulikt på høyre og venstre mandibel hos samme individ. Hodet har en ganske liten, framoverrettet tann bak hvert fasettøye, hodet har kraftig, grov punktering. Pronotum er rundet med en utstikkende tann på hver side, sterkt innskåret bak denne. Dekkvingene er blanke, noe hvelvede, brungule med et bredt, kileformet svart midtfelt. Beina og undersiden er brunsvarte. Hunnen er bredere, dekkvingenes ytterkant mørkere og mer rødlig, uten forstørrede kjever, hodet med et rundet utskudd under fasettøynene, hodet fint men tydelig punktert.

Levevis

Larvene utvikler seg i råtne trestammer.

Utbredelse

Arten er utbredt i Vest-Malaysia og på Sumatra.
Ponchelibius

Utseende

En stor (30-55 millimeter), avlang, svart trebukk. Oversiden er kraftig punktert og matt. Antennene er tynne, litt over halvparten så lange som kroppen hos begge kjønn. Hodet er forholdsvis lite, kjevene ikke forstørrede. Pronotum er trapesformet med slette sidekanter, hos hunnen stikker bakhjørnene spisst ut. Dekkvingene er parallellsidige med stumpvinklede "skuldre", med tydelige lengderibber.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten lever på Sumatra.
Marek Sapara

Privatliv

Sapara er gift med Lucia Saparova. Sammen har de to barn.
UFC 98

Bakgrunn

En titelforenings kamp mellom Frank Mir og Brock Lesnar var opprinnelig satt opp til dette arrangementet, men ble flyttet til UFC 100 pga. en treningskade av Mir.
Som erstatning skulle Quinton Jackson møte daværende ubeseirede tittelholder i lett tungvekt Rashad Evans, men Jackson måtte opereres og ble igjen erstattet av Lyoto Machida.
Spillutvikling

Spillutvikling er prosessen som innebærer utvikling av videospill av en spillutvikler. Utvikleren kan være en enkelt person eller et større selskap, som for eksempelvis Blizzard Entertainment. Et budsjett for et spill kan være fra 0 kroner til 100 000 000 kroner, men som oftest koster spillene mer jo større produksjon det er. Utviklingen blir normalt støttet av en utgiver, som har ansvaret for å gi ut spillet. Funcom er Norges største spillutvikler, og eneste selskap som er anerkjent internasjonalt bortsett fra DirtyBit, som etter å ha vunnet Norwegian Game Awards nå har over 1 000 000 nedlastninger.

Indie-spillutvikling

Begrepet "indie" er en forkortelse for det engelske «independent», som på norsk kan oversettes med «uavhengig». «Indie-spillutvikling» er en betegnelse som brukes om spillutvikling som er utført av en utvikler uten økonomisk støtte fra en publiserer. Indie-utviklere kan arbeide individuelt eller som del av et team, og de har ofte små budsjetter til rådighet. Indie-industrien har blitt betraktelig større etter 2010, noe som i stor grad skyldes at flere spillmotorer har blitt offentlig tilgjengelig for folk flest. Noen av disse motorene gjør det mulig for folk å skape videospill uten å kunne programmere; et eksempel på en slik spillmotor er Game Maker Studio

Norgesmestere

Gameplay-norgesmesterskapet i januar 2012 ble vunnet av Kristoffer Jetmundsen.
Selemdzja

Selemdzja (russisk: Селемджа) er ei elv i Amur oblast i Russland. Den er den største sideelva til Zeja. Den er 647 km lang, med et nedbørfelt på 68 600 km². De største sideelvene er Ulma og Nora. Selemdzja fryser til først i november og er islagt til først i mai.
Levanten

Levanten er et omtrentlig historisk geografisk begrep som henviser til et stort område i Sørvest-Asia sør for Taurus-fjellene, begrenset av Middelhavet i vest, den nordlige Arabiske ørken og Mesopotamia i øst. Levanten inkluderer ikke Anatolia (selv om Kilikia til tider kan ha vært regnet med), Kaukasus-fjellene eller noen del av den Den arabiske halvøya. Sinaihalvøya er noen ganger inkludert, men mer regnet som et mellomliggende perifert eller marginalt område som dannet en landbro mellom Levanten og det nordlige Egypt. De nåværende landene og områder som svarer til Levanten er Syria, Libanon, Jordan, Israel og Palestina.

Etymologi

Levanten betød først østen eller middelhavslandene øst for Italia. 
Ordet kommer opprinnelig fra latin levare, «oppgående sol», dvs. «øst». Tilsvarende etymologi finner vi i gresk Ἀνατολή (Anatolē, Anatolia), i tysk Morgenland, i fransk levant «stigning, reise seg eller stå opp», det er der sola står opp, i italiensk «Riviera di Levante», liguriakysten øst for Genova, i spansk Levante og katalansk Llevant, «plassen hvor sola står opp». Jamfør norsk bruk av Orienten som kommer fra latin oriens, «øst» og orior, «reise», altså landet der sola står opp.
Levanten har gjennom tidene skiftet betydning. Opprinnelig betød det de europeiske innbyggerne i Orienten, men har nå skiftet betydning til regionale innfødte og minoritetsgrupper.
På 1700- og 1800-tallet betød Levanten hele det tyrkiske riket. Henrik Wergeland bruker det i visen om briggen Jonas Anton Hielm fra 1839 i den betydningen: 
«Nu kan vi seile hvor vi vil,

Levanten fra, Levanten til.»

Etter første verdenskrig skiftet Levanten betydning til «Østerland».
I Europa etter første verdenskrig faller Det osmanske riket og  området Levanten blir forminsket til Syria. Mellom 1920 og 1945 ble det brukt om det franske mandatet for Syria og Libanon, og har etter det gått over til å bety de vestlige områder av den fruktbare halvmåne. De naturlige grensene for Levanten er i nord Taurusfjellene, i nordøst gressletten mellom Eufrat og Tigris kjent som Jazira (øya), i øst og sør til den syriske og arabiske ørkenen, i sørvest til Sinaihalvøya og med Middelhavet i vest. Området er omtrent like stort som Italia og er omtrent sammenfallende med de nåværende statene: Syria, Libanon, Israel, Jordan og Staten Palestina.
Kvinneligaen 2009/10

Kvinneligaen 2009/10 var det øverste nivået i norsk basketball for kvinner i 2009/10-sesongen. Gimle vant ligaen foran Ulriken og Asker.
Piaristene

Piaristene (latin: Patres piarum scholarum, «fromme skolers fedre») er en katolsk regulærklerikerorden.
Piaristordenen er fremvokst av en forening som ble opprettet i 1597 i Roma av spanjolen Josef av Calasanz og som i 1617 ble anerkjent av pave Paul V som  kongregasjon og i 1621 opphøyd til orden av pave Gregor XV, med tittelen Congregatio Paulina clericorum regularium. 
Den er en av presteordnene. Tilføyd de vanlige munkeløftet var det løfte å kostnadsfritt undervise både fattige og foreldreløse barn. Etter ignorantbrødrene ble den i sine velmaktstider den katolske kirkes fremste samfunn for den mannlige ungdoms undervisning. 
Allerede i 1597 åpnet Josef av Calasanz den første offentlige kostnadsfrie folkeskolen, og sterk utberedelse skjedde i Italia. En krise på 1640-tallet berøvet samfunnet status som orden, og stifteren ble trukket for inkvisisjonstribunalet og ble avsatt. I 1669 ble piaristene igjen fikk status som orden og fikk nå sin største utberedelse i Østerrike. 
I den periode jesuittordenen var opphevet gjorde piaristene sin kirke omfattende tjenester ved å søke å ta seg av også den høyere utdannelse. Sekulariseringen av skolevesenet også i de viktigere katolske land innebar naturligvis en kraftig tilbakagang for piaristene. 
I spissen står en præpositus generalis, som residerer i Collegio Calasanzio i Roma.
Ulven og de sju geitekillingene

"Ulven og de sju geitekillingen" (ty. 'der Wolf und die sieben jungen Geisslein') er et eventyr som er samlet inn av Brødrene Grimm, fortelling nummer 5. Det er Aarne-Thompson type 123, , men har stor likhet med De Tre Små Griser og andre Aarne-Thompson type 124 folkeeventyr, og med den varianten av Rødhette og ulven som Grimm utgav, hvor hun blir reddet.

Handling

En hunngeit forlater sine sju killinger hjemme, mens hun begir seg inn i skogen på leting etter mat. Før hun drar advarer hun barna sine om den store, stygge ulven, som vil prøve å snike seg inn i huset og spise dem. Ulven vil gi seg ut for å være deres mor og overbevise killingene om å åpne døren, men moren lærer barna å kjenne igjen stemmen sin og de hvite føttene sine. 
Ikke lenge etter at geitemor har dratt, hører killingene en stemme ved døren som forteller at det er mor som har kommet tilbake. Stemmen er imidlertid så grov og dyp at barna forstår at det er løgn, og de lukker ikke opp. Ulven går da til markedet,  og stjeler litt honning for å gjøre stemmen mykere. Snart hører killingen en ny stemme ved døren, som ber dem åpne. Denne stemmen er lys og myk, som morens, og killingene er på nippet til å åpne når den yngste geita kikker under dørsprekken og får øye på ulvens kraftige, sorte poter. De nekter å åpne døren, og ulven forsvinner igjen. 
Ulven går nå til bakeriet og stjeler litt mel, smører det over hele pelsen og alle potene sine. Han vender tilbake til geitenes hus, og ber dem å lukke opp for sin "mor". Barna ser at det står hvite føtter utenfor, og høre den lyse og milde stemmen, og åpner døren. Ulven bykser inn og sluker seks av geitene, mens den yngste killingen gjemmer seg i gulvuret, og slipper unna.
Seinere på dagen kommer moren hjem fra skogen. Fortvilet ser hun døren stå på vidt gap, og alle killingene forsvunnet, uten den minste. Hun leter i nærheten og finner ulven sovende under et tre. Mor Geit ber den yngste killingen hente saks, nål og  tråd, skjærer opp ulvens mage og finner til alt hell at de seks killingene har blitt slukt hele, og har overlevd. I stedet for geitekillinger fyller de ulvemagen med kampesteiner, og syr igjen. Når ulven våkner er han veldig tørst. Han går ned til elven for å drikke, men kampesteinene i magen gjør ham tyngre enn han er vant til, og han faller i vannet og drukner. Slik kunne geitefamilien leve lykkelig alle sine dager.
Tennis under Sentralamerikanske og karibiske leker 2014

Tennis under Sentralamerikanske og karibiske leker 2014. Tennis var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30. 2014. Det var tjueførste gangen som tennis var med i de sentralamerikanske og karibiske leker. Det var sju turneringer; single, double og lag for både kvinner og menn og en mixeddoubleturnering. Mexico ble beste nasjon med tre gullmedaljer foran Colombia med to.
Vegetativ pol

Den vegetative- eller vicerale pol er et uttrykk som brukes i embryologi og utviklingsbiologi for å beskrive den delen av en zygote (befruktet egg) eller tidlig foster som ender opp som buksiden i den ferdige organismen. Den første cellekløyvingen i et foster skjer nettopp mellom den framtidig øvre og nedre delen av organismen. Kløvingen gir opphav til to datterceller som utgjør henholdsvis en vegetativ- og en animalsk- del av det ferdige dyret. Begrepet «vegetativ» viser til at cellene i denne delen av fosteret er relativt ubevegelige, mens «viceral» kommer fra latin vicera og betyr innvoller, ettersom denne delen av fosteret gir opphav til det indre av invollene hos det ferdige dyret.
Allerede før befruktningen er egget inndelt i en øvre og en nedre hemisfære. Sædcellen kan bare befrukte egget gjennom den øvre (animalske) delen av egget. For egg med middels eller mye plomme (meso- og macrolectale egg) vil gjerne plommen være konsentrert i den delen av egget som blir den vegetative polen. Særlig for macrolecitale egg vil det være vanskelig for cellekløyvingen å nå gjennom plommemassen i den vegetative polen, og celledannelsen vil dane store, uregelmessige celler eller bare være overfladisk og ufullstendig. Ved gastrulasjon blir den plommerike vegetative polen presset inn i dyret og blir til mesoderm som utgjør slimhinnene i det framtidige tarmsystemet i det ferdige dyret.
Studiet av mekanismene som styrer hvordan det tidlige fosteret er bestemt til å bli forskjellige deler av den ferdige organismen er et viktig tema i utviklingsbiologien.
Sukhoj Su-57

MiG-MFI

Historien til PAK FA går tilbake til Mikojan-Gurevitsj MiG-39/1.42 MFI-prosjektet. Det var opprinnelig bestemt at MiG-39 (en forbedring av MiG-35) skulle bli Russlands svar på amerikanske F-22. Slik gikk det imidlertid ikke. Planen ble lagt på is, og det hele utviklet seg til et forskningsprosjekt med et stk eksperimentfly i stedet. Navnet på prosjektet ble også endret, først til 1.42 MFI, og deretter til 1.44 MFI. Dette prosjektet blir vanligvis forkortet til MiG-MFI.
MiG-MFI som skulle blitt et eget masseprodusert fly, ble i stedet russernes svar på amerikanernes "advanced tactical fighter"-program, som i sin tid ledet til F-22.

Su-47

I 1997 ble ytterligere et eksperimentfly laget, med denne gang fra Sukhoj. Det fikk navnet Su-47. Flyet var ment til å vise hva slags teknologi et moderne 5. generasjons jetjagerfly kunne og burde ha.

Sukhoj får oppdraget

I 2002 ble det besluttet at Sukhoj skulle få oppdraget med å masseprodusere Russlands 5. generasjons jagerfly. Den fikk nummeret Sukhoj T-50. PAK FA skal benytte seg av teknologi fra både MiG-MFI og Su-47.
Flyet ble testet første gang 29. januar 2010.

India

India ble tilbudt å være med på PAK FA allerede i 2001. Etter lange forhandlinger sa de nei i 2005, men ombestemte seg og sa ja til å delta i 2007. Dette prosjektet heter Sukhoj/HAL FGFA.

Egenskaper

Det har vært spekulert i om flyet kan være et forsøkfartøy for såkalt «Plasma Stealth» teknologi, og at en plasmasky-generator etter sigende skal være installert ombord. Denne generatoren danner en plasmasky rundt flyet, og skal dermed hindre at flyet blir oppdaget på radar. Det finnes imidlertid ikke informasjon tilgjengelig som kan bekrefte at slik teknologi faktisk fungerer.
Myanmarsk buddhisme

Myanmarsk buddhisme er en benevnelse på buddhismen i Myanmar (tidligere kalt Burma). Den domineres av Theravāda-tradisjonen, som praktiseres av 89% av landets befolkning. Myanmar er det mest religiøse buddhistiske land i verden, dersom vi tar hensyn til andelen munker i befolkningen og andelen av penger som brukes på religion. Tilhengerne finnes blant Bamarfolket, Shanfolket, Rakhine, Monfolket, Karenfolket, Zofolket og kinesere som er integrerte i det burmesiske samfunnet. Munkene blir svært ansett av samfunnet. Blant enkelte etniske grupper, deriblant Bamarfolket og Shanfolket, blir Theravadabuddhismen praktisert i sammenheng med Natdyrkelse.
Tour de France 1908

Endringer fra 1907

Ruten var tilnærmet lik som den var i 1907. Reglene var også de samme, så det var poengsystemet som avgjorde vinneren av rittet. Det ble også gjort tiltak som skulle gjøre at syklistene enklere kunne reparere sine sykler.

Deltagere

Før rittet hadde 162 ryttere meldt seg på, 114 startet og 36 fullførte. Rytterne hadde ikke mulighet for å bytte sykler, så alle syklistene syklet i samme kategori. De ulike rytterne ble sponset av ulike sponsorer. Felles sponsorer dannet ofte et lag, der rytterne slo seg sammen og samarbeidet. Favoritt før rittet og vinner, Lucien Petit-Breton, var støttet av der sterkeste laget Peugeot–Wolber.
Seimsfjorden

Seimsfjorden er en fjordarm av Lurefjorden i Lindås kommune som strekker seg litt over 5 kilometer sørøstover til Seim. Fjorden har innløp ved neset Kråketangen, som ligger på østsiden av fjorden.
Flere grender ligger på begge sider av fjorden, slik som Ramnberget, Mongstad (ikke Mongstad litt lenger nord der oljeraffineriet ligger), Neset, Spurkeland og Skor.
Tingvoll museum

Tingvoll Museum ligger i Tingvollvågen i Tingvoll kommune. Museet ble etablert i 1954 på gårdsbruket Lia (Tingvollia). Bruket ble lagt ned dette året, og siste  eier og gårdbruker var Anton Tingvolli sammen med søstrene Dordi og Maret. 
Stua fra 1854, stabburet, fjøset/låven (1898) og kornløa står her fortsatt. Det har kommet til flere bygninger etter at museet ble etablert: Smia, strandsittarstua, kverna, oppgangssaga og skolebygningen Bugges Minde. Bugges Minde ble flyttet hit fra Tingvollvågen da kommunen bygde ny barne- og ungdomsskole først på 1970-tallet. Huset ble brukt til skole fra 1845 til 1903, kommunestyresal fram til 1947 og som lærerbolig fram til 1960. I førsteetasjen er det i dag innredet klasserom og lærerbolig, ovenpå ligger kommunestyresalen og en butikk/landhandel. 
Deler av slåttemarka rundt museet blir slått med ljå. Her er det et rikt utvalg av uvanlige planter og sopp som er karakteristisk for ugjødsla slåttemark. 
Museet blir nå drevet som «levende museum» og med særlig vekt på formidling til barn og unge. Låven/fjøsen er ombygd innvendig til møte-/selskapslokaler og kontorer. 
Tingvoll Museumslag står som eier av bygninger, samlinger og 200 dekar kulturlandskap. Driften med 1,5 årsverk er underlagt stiftelsen Nordmøre museum med administrasjon i Kristiansund.
Bokstav

Oversikt og bruk

Som symboler som angir segmentell tale er bokstaver assosiert med fonetikk. I et helt fonemt alfabet angis et enkelt fonem av en enkelt bokstav, men igjennom historien, og i praksis, angir bokstaver ofte mer en ett fonem. Et par bokstaver som sammen angir et enkelt fonem er kalt en digraf. Eksempler på digrafer i norsk kan være «kj», «hj» eller «hv», og i engelsk finnes digrafer som «ch», «sh» og «th». Et fonem kan også være representert ved tre bokstaver, og kalles da et trigraf. Eksempler på en slik kombinasjon kan være «sch» i tysk.
En bokstav kan også assosieres med mer en ett fonem når fonemet kommer an på de omkransende bokstavene eller ordets etymologi. Som eksempler på posisjonelle effekter, er den spanske bokstaven c uttalt [k] før a, o eller u (for eksempel cantar, corto, 'cuidado), men er uttalt [s] før e eller i(for eksempelcentimo, ciudad).
Bokstaver har også spesifikke navn assosiert til dem. Disse navnene er forskjellig fra språk til språk, dialekter og hisorie. Z, på norsk uttalt zett, er i de fleste engelsktalende land, som i britisk engelsk, uttalt zed, men i amerikansk engelsk uttalt zee.
Bokstaver, som elementer i alfabeter, har obligatoriske rekkefølger. Dette er generelt kjent som «alfabetisk rekkefølge». I spansk for eksempel er bokstaven ñ (uttalt [nj]) en selvstendig bokstav som kommer rett etter n i den alfabetiske rekkefølgen.
Bokstaver kan også ha numeriske verdier. Dette gjelder romertall og andre bokstaver i andre skrivesystemer. I norsk brukes arabertall vanligvis istedenfor bokstaver.

Etymologi

Ordet bokstav kommer fra germansk, når det var vanlig å risse runer inn i trestaver av bøketre, dette lagde det tyske ordet «Buchstaben», som ble oversatt til norsk som «bokstaver».

Forskjellige bokstaver

Det arabiske alfabetet: (Alfabetisk fra høyre til venstre) ﺍ, ﺏ, ﺕ, ﺙ, ﺝ, ﺡ, ﺥ, ﺩ, ﺫ, ﺭ, ﺯ, ﺱ, ﺵ, ﺹ, ﺽ, ﻁ, ﻅ, ﻉ, ﻍ, ﻑ, ﻕ, ﻙ, ﻝ, ﻡ, ﻥ, هـ, ﻭ, ﻱ.
Det kyrilliske alfabetet: А, Б, В, Г, Ґ, Д, Е, Є, Ж, З, И, І, Ї, Й, К, Л, М, Н, О, П, Р, С, Т, У, Ф, Х, Ц, Ч, Ш, Щ, Ю, Я, Ъ, Ь, Ђ, Љ, Њ, Ћ, Џ.
Det greske alfabetet: Α, Β, Γ, Δ, Ε, Ζ, Η, Θ, Ι, Κ, Λ, Μ, Ν, Ξ, Ο, Π, Ρ, Σ, Τ, Υ, Φ, Χ, Ψ, Ω.
Det hebraiske alfabetet: (Alfabetisk fra høyre til venstre) א, ב, ג, ד, ה, ו, ז, ח, ט, י, כ, ל, מ, נ, ס, ע, פ, צ, ק, ר, ש, ת.
Det latinske alfabetet: A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z.

Bokstaver i kunst, som symboler og mer

Bokstaver formet som grafiske figurer kan være både dyktig utført håndverk og egenartede kunstneriske uttrykk, blant annet som initialer og monogrammer. Bokstaver inngår som elementer blant annet i mange kunstverk, ornamenter, mønster, logoer og andre kjennetegn som våpenskjold, segl og bumerker. 
En eller flere bokstaver kan være symboler for blant annet faktiske og mytiske personer, guddommelige vesener, land, kommune og andre myndigheter, nasjoners samarbeid, sportslige og andre aktiviteter, foreninger og andre sammenslutninger og mer. Blant tallrike eksempler er kongers monogrammer, INRI, alfa og omega, FN, EU, det romerske SPQR og VM.
Ligue 1 2017–2018

Ligue 1 2017–2018 var den 80. sesongen siden det startet. Monaco er regjerende mestere. Sesongen begynte 4. august 2017 og avsluttes 20. mai 2018. De nyopprykkede lagene var Troyes, Strasbourg og Amiens.